Rusia le cere forțelor ucrainene din Mariupol să se predea până duminică dimineață.
Rusia a cerut forțelor ucrainene, care încă luptă pentru apărarea orașului asediat Mariupol, să depună armele. Potrivit informaţiilor autorităţilor ruse, toţi luptătorii ucraineni rămaşi în Mariupol sunt baricadaţi, în acest moment, în oţelăria Azovstal. Într-o prezentare a etapelor modului în care va funcţiona capitularea, Mizinţev a spus că, începând cu ora șase dimineaţa, partea rusă va urma să ridice steagurile roşii, iar partea ucraineană să ridice steagurile albe "în jurul perimetrului Azovstal" în semn de respectare a încetării focului.
Armata rusă a cerut, din nou, forţelor ucrainene din oraşul-port Mariupol să se predea.Într-o declaraţie, generalul-maior, Mihail Mizinţev afirmă că, luând în considerare situaţia catastrofală de la oţelăria Azovstal, luptătorilor ucraineni şi "mercenarilor străini", aflaţi în captivitate, li se propune să înceteze ostilităţile şi să depună armele duminică, începând cu ora 6:00 (03:00 GMT)."Toţi cei care depun armele au viaţa garantată", a spus Mizinţev.Potrivit informaţiilor autorităţilor ruse, toţi luptătorii ucraineni rămaşi în Mariupol sunt baricadaţi în acest moment în oţelăria Azovstal.Într-o prezentare a etapelor modului în care va funcţiona capitularea, Mizinţev a spus că, începând cu ora șase dimineaţa, partea rusă va urma să ridice steagurile roşii, iar partea ucraineană să ridice steagurile albe "în jurul perimetrului Azovstal" în semn de respectare a încetării focului.După confirmarea pregătirii de predare pe canalele de comunicare stabilite anterior, între orele 6:00 şi 13:00, tuturor unităţilor ucrainene li se va permite să se retragă din zonă "fără arme sau muniţie".Mizinţev a cerut, de asemenea, tuturor forţelor ucrainene să depună armele, avertizându-i să ia singura decizie corectă de a înceta ostilităţile şi de a depune armele acum, oriunde "manipulatorii voştri vă forţează să luptaţi pentru ideile nazismului".Generalul-maior, Mihail Mizinţev a promis respectarea "tuturor normelor Convenţiei de la Geneva privind tratamentul prizonierilor de război".